EkBass/fiwiki-20250220-pages-articles huggingface dataset:
Alex Salmond

Alexander Elliot Anderson Salmond (31. joulukuuta 1954 – 12. lokakuuta 2024) oli skotlantilainen poliitikko, joka toimi maansa pääministerinä vuosina 2007–2014 sekä Skotlannin kansallispuolueen (SNP) johtajana vuosina 1990–2000 ja 2004–2014. Hän oli Yhdistyneen kuningaskunnan alahuoneen vuodesta 1987 vuoteen 2010. Hän toimi myös SNP:n ryhmänjohtajana alahuoneessa. Salmond opiskeli St Andrewsin yliopistossa, jossa suoritti ylemmän korkeakoulututkinnon taloustieteissä ja historiassa. Hän työskenteli Skotlannin maatalous- ja kalastusvirastossa sekä vuosina 1980–1987 Royal Bank of Scotlandissa. Vuonna 1987 hänet valittiin alahuoneeseen Banff and Buchanin vaalipiiristä. Vuonna 1990 hänestä tuli SNP:n puheenjohtaja ja vuonna 1999 hänet valittiin vastaperustettuun Skotlannin parlamenttiin. Hän jätti SNP:n johtotehtävät vuonna 2000 ja Skotlannin parlamentin 2001, jolloin hän siirtyi valtakunnanpolitiikkaan johtamaan ryhmää alahuoneessa. Salmond oli yksi harvoista brittipoliitikoista, jotka vastustivat sotilasliitto Naton pommituksia Jugoslaviassa vuonna 1999 Kosovon sodan aikana. Hän myös puhui vuonna 2003 Irakin sotaan lähtemistä vastaan. Salmond asettui vuonna 2004 uudelleen Skotlannin kansallispuolueen johtajakilpaan, ja nousi toistamiseen puolueen johtoon. Hänet valittiin uudelleen myös Skotlannin parlamenttiin vuonna 2007. 3. toukokuuta 2007 järjestetyissä Skotlannin parlamenttivaaleissa SNP sai eniten paikkoja, ja 16. toukokuuta 2007 Salmond nimitettiin pääministeriksi. Häntä tukivat myös Vihreät. Salmond jätti tehtävät puolueen johtajana ja pääministerinä syksyllä 2014. Hänen seuraajakseen puoluejohtajana ja pääministerinä tuli Nicola Sturgeon. Vuonna 2018 Salmondia syytettiin seksuaalisesta ahdistelussa tapauksessa, jonka hän sanoi ratkaistun sovittelulla jo vuonna 2013. Hän oli tammikuussa 2019 oikeudessa syytettynä kahdesta raiskauksen yrityksestä ja lisäksi häntä vastaan nostettiin 12 muuta syytettä. Maaliskuussa 2020 ylioikeus Edinburghissa totesi hänet syyttömäksi. Vuonna 2021 Salmond astui vastikään perustetun Alba Partyn johtoon. Salmond kuoli 69-vuotiaana 12. lokakuuta 2024 Ohridissa, Pohjois-Makedoniassa, jossa hän oli pitänyt puheen aiemmin samana päivänä ja lyyhistynyt sen jälkeen. == Lähteet == == Aiheesta muualla == Luokka:Brittiläiset poliitikot Luokka:Brittiläisten puolueiden puheenjohtajat Luokka:Skotlannin pääministerit Luokka:Vuonna 1954 syntyneet Luokka:Vuonna 2024 kuolleet
Lee Fisher

Lee Fisher (s. 7. elokuuta 1951 Ann Arbor, Michigan) on yhdysvaltalainen demokraattisen puolueen poliitikko. Hän toimi 8. tammikuuta 2007 – 9. tammikuuta 2011 Ohion varakuvernöörinä. Fisher on aiemmin ollut vuonna 1998 ehdolla Ohion kuvernööriksi, mutta hän hävisi vaaleissa republikaani Bob Taftille. Vuonna 2010 hän pyrki Yhdysvaltain senaatin jäseneksi, mutta hävisi Rob Portmanille. == Lähteet == Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Vuonna 1951 syntyneet Luokka:Elävät henkilöt
Myrl Shoemaker

pienoiskuva|Myrl Shoemakerin hauta Bournevillessä Ohiossa.Myrl H. Shoemaker (14. huhtikuuta 1913 – 30. heinäkuuta 1985) oli yhdysvaltalainen demokraattisen puolueen poliitikko. Shoemaker istui Ohion edustajainhuoneessa vuosina 1959–1982 ja toimi sen jälkeen Ohion varakuvernöörinä, kunnes kuoli syöpään vuonna 1985. Hän oli vuodesta 1935 naimisissa Dorothy Cookin kanssa. Ohiolaispoliitikko Mike Shoemaker on Myrl Shoemakerin poika.http://politicalgraveyard.com/bio/shober-shorett.html#18302SNRT == Lähteet == Luokka:Yhdysvaltain osavaltioiden varakuvernöörit Luokka:Vuonna 1913 syntyneet Luokka:Vuonna 1985 kuolleet Luokka:Yhdysvaltalaiset demokraattipoliitikot
Embraer ERJ 145

Embraer ERJ 145 on brasilialaisen lentokonevalmistaja Embraerin valmistama suihkukoneperhe. Siihen kuuluvat konetyypit ERJ 135, ERJ 140 ja ERJ 145. Suomalaisista yhtiöistä Finncomm Airlines on käyttänyt kahta ERJ 145-konetta. ERJ 145-mallia on myös käytetty Embraer R-99 -koneen pohjana. Tähän koneeseen on asennettu ruotsalaisvalmisteinen Erieye-tutkajärjestelmä. == Tekniset tiedot == ERJ-135 ERJ-140 ERJ-145 Pituus 26,33 m 28,45 m 29,9 m Korkeus 6,76 m 6,76 m 6,76 m Suurin lentoonlähtöpaino 22 500 kg 21 100 kg 22 000 kg Matkustajia 37 44 50 == Lähteet == == Aiheesta muualla == * ERJ-perheen viralliset sivut Luokka:Brasilialaiset matkustajalentokoneet Luokka:1990-luvun matkustajalentokoneet ERJ 145
Savonmaa (lehti)

Savonmaa on tammikuussa 1986 aloittanut Savonlinnan talousalueen kaupunkilehti. Lehden julkaisija on Savonlinnan Mediat Oy. Savonmaa jaetaan lähes jokaiseen talouteen Savonlinnassa, Kerimäellä, Punkaharjulla, Enonkoskella, Rantasalmella sekä Sulkavalla. Keskiviikkoisin ilmestyvän kaupunkilehden painosmäärä on 21 000 kappaletta (2023). Savonmaan toimitus sijaitsee Savonlinnan Mediakeskuksessa osoitteessa Schaumanintie 24 (entinen Kaartilantie 10), Savonlinna. Lehden päätoimittaja on Sisko Ojajärvi. == Historia == ===Päätoimittajat / vastaavat toimittajat=== *Ilkka Solanterä 1. joulukuuta 1985 - 14\. elokuuta 1987 *Launo Päivätie 15. elokuuta 1987 - 30\. syyskuuta 2008 *Päivi Luostarinen 23. huhtikuuta 2008 – ??? *Sisko Ojajärvi ??? – ===Savonmaa-nimen ja -lehden historiaa=== Savonmaan historia Savonlinnan seudulla ilmestyvänä lehtenä juontaa juurensa vuoteen 1875, jolloin lehti ilmestyi ensimmäisen kerran. Tällöin nimenä oli Savonlinna. Päivittäin ilmestyvänä lehtenä se toimi 1900-luvulla aina vuoteen 1969, jolloin lehden ilmestyminen loppui. == Lähteet == ==Katso myös== * Luettelo Suomen sanomalehdistä ==Aiheesta muualla== * Aluelehti Savonmaa Oy - kotisivu Luokka:Suomalaiset kaupunkilehdet Luokka:Savonlinnan seutukunta Luokka:Savonlinnan kulttuuri
Helmuth Koinigg

Helmuth Koinigg (3. marraskuuta 1948 Wien, Itävalta – 6. lokakuuta 1974 Watkins Glen New York, Yhdysvallat) oli itävaltalainen Formula 1 -kuljettaja. Hän kuoli tulokaskautensa kolmannessa osakilpailussa Yhdysvalloissa Watkins Glenissä. Koinigg syntyi Wienissä. Hän kilpaili vakioauto-luokissa, Formula Veessä ja Formula Fordissa, ennen kuin sai ostettua itselleen paikan Formula 1:ssä. Hän pääsi ajamaan Brabhamia kotikisaansa itävallassa, mutta hän karsiutui aika-ajoissa. Hän vaihtoi heti tallia Surteesille. Heti seuraavassa osakilpailussa Koinigg sijoittui kymmenenneksi, ja hänestä oletettiin kehittyvän vielä loistava ajaja. Kuitenkin Yhdysvaltain Grand Prix'ssä hänen autonsa jousitus petti mutkassa, ja auto syöksyi suoraan ulos radalta. Auto läpäisi alemman turva-aidan, mutta ylempi aita jäi paikoilleen repäisten Koiniggin pään irti. Hän kuoli välittömästi. ==Lähteet== Luokka:Itävaltalaiset Formula 1 -kuljettajat Luokka:Formula 1 -autoilussa surmansa saaneet kuljettajat Luokka:Vuonna 1948 syntyneet Luokka:Vuonna 1974 kuolleet
George Voinovich

George Victor Voinovich (15. heinäkuuta 1936 Cleveland, Ohio – 12. kesäkuuta 2016 Cleveland, Ohio) oli yhdysvaltalainen republikaanisen puolueen poliitikko. Voinovich syntyi Clevelandissa, Ohiossa, kroatialaiselle serbi- isälle ja slovenialaiselle äidille. Hän opiskeli valtio-oppia ja lakia ja valmistui Ohio Universitystä vuonna 1958 sekä Ohio State Universitystä 1961. Hän meni vuonna 1962 naimisiin puolisonsa Janetin kanssa ja sai neljä lasta. Heistä nuorin, Molly, kuoli kuitenkin liikenneonnettomuudessa 9-vuotiaana. Voinovich istui Ohion edustajainhuoneessa vuosina 1967–1971. Hän toimi Ohion varakuvernöörinä 1979 ja Clevelandin pormestarina 1980–1989. Vuosina 1991–1998 hän oli Ohion kuvernööri, ja sen jälkeen hän istui Yhdysvaltain senaatissa 1999–2011. == Lähteet == == Aiheesta muualla == Luokka:Ohion kuvernöörit Luokka:Yhdysvaltain osavaltioiden varakuvernöörit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Clevelandin pormestarit Luokka:Vuonna 1936 syntyneet Luokka:Vuonna 2016 kuolleet
Jack Coghill

John Bruce "Jack" Coghill (24. syyskuuta 1925 Fairbanks, Alaska – 13. helmikuuta 2019 North Pole, AlaskaSigner of Alaska Constitution, Jack Coghill, dies at age 93 ) oli yhdysvaltalainen poliitikko. Hän kuului Alaskan itsenäisyyspuolueeseen. Coghill toimi 22 vuotta Nenanan pormestarina sekä vuosina 1990–1994 Alaskan varakuvernöörinä. Hänelle myönnettiin vuonna 2004 Alaskan yliopiston Fairbanksin-kampuksen kunniatohtorin arvo. Coghill meni naimisiin Frances Petersonin kanssa ja sai kuusi lasta: Pattyn, John Jr:n, Jerryn, Jimin, Paulan ja Jeffin. == Lähteet == Luokka:Yhdysvaltain osavaltioiden varakuvernöörit Luokka:Vuonna 1925 syntyneet Luokka:Vuonna 2019 kuolleet
Arts & Humanities Citation Index

Arts & Humanities Citation Index (suom. Taiteiden ja humanististen tieteiden viittausindeksi) eli A&HCI; listaa indeksistä vastaavan yhdysvaltaloihin rekisteröidyn Clarivate-yrityksen (suurin omistaja hongkongilainen rahasto) mukaan yli 1 800 lehteä yhteensä 28 taiteen ja humanististen tieteiden oppiaineesta. Viittausindeksissä oli heinäkuussa 2021 yli 4,9 miljoonaa tietuetta ja 33,4 miljoonaa viittausta eri kirjoittajien teksteihin (mutta vasta) vuodesta 1975 lähtien. Indeksiä on tuotettu vuodesta 1978 lähtien. A&HCI-viittausindeksin; kehitti Institute for Scientific Information, jolta sen osti Thomson Scientific & Healthcare-yhtiön Thomson Scientific -osasto. Se kuvaa, keihin tutkijoihin viitataan eniten. Tiedejulkaisujen suuren lukumäärän vuoksi vertaisarvioitujen tutkimusjulkaisujen haku on muuttunut vaivattomaksi, ja samalla voidaan arvioida tutkijoiden työn merkitystä. Indeksissä käytetään ristiviittausten eliminointia, koska osa tutkijoista viittaa oman verkostonsa tutkijoihin ja kasvattaa viittausten lukumäärää keinotekoisesti. A&HCI;:n maksullinen tietokanta on Web of Science (WoS). Tutkija Rainer Enrique Hamel on kritisoinut A&HCI-indeksi;ä muun muassa siitä, että indeksi kuvastaa huonosti muuta kuin englanninkielistä tieteellistä tuotantoa. ==Kymmenen viitatuinta== A&HCI;:n mukaan kymmenen viitatuinta vuosina 1993–2000: # Karl Marx # Vladimir Lenin # William Shakespeare # Aristoteles # Raamattu # Platon # Sigmund Freud # Noam Chomsky, elävistä siteeratuin # G. W. F. Hegel # Cicero ==Katso myös== * Science Citation Index (SCI) * Social Sciences Citation Index (SSCI) ==Lähteet== ==Aiheesta muualla== *Encyclopedia of Knowledge Organization: Citation indexing and indexes (isko.org) Luokka:Julkaisutietokannat
Kultainen omena

Kultainen omena on kreikkalaisessa mytologiassa toistuva teema, joka esiintyy kolmessa eri tarinassa. ==Atalante== Atalante, joka oli hyvä metsästäjä ja nopea juoksija, oli pyytänyt isältään, ettei hänen tarvitsisi mennä naimisiin kenenkään kanssa. Koska kuitenkin niin monet olivat pyytäneet hänen kättänsä, hänen isänsä järjesti kosijat Atalanten kanssa juoksukilpailuun. Kosija juoksisi karkuun ja Atalante ajaisi tätä takaa aseen kanssa. Jos Atalante saisi kosijan kiinni ennen asettua rajaa, hän surmaisi tämän, mutta jos kosija ehtisi rajan yli, hän saisi Atalanten omakseen. Hän ehti tappaa useita sulhasehdokkaita. Lopulta Hippomenes voitti tämän Artemiin avulla. Jumalatar antoi hänelle kolme kultaista omenaa, jotka tämä neuvoi heittämään yksi kerrallaan kilpailun aikana. Näin Hippomenes tekikin, ja Atalante menetti aikaa ihaillessaan omenia sen verran, että Hippomenes voitti kilpailun ja sai tämän vaimokseen. Tarinalla on onneton loppu Hippomeneen unohdettua kiittää Artemista, jonka avulla hän oli kilpailun voittanut. Hänen ollessa uhraamassa Zeukselle, Artemis vihoissaan langetti parille vastustamattoman intohimon toisiaan kohtaan. Heidän maattua toistensa kanssa temppelissä puolestaan suututti Zeuksen, jolloin hän muutti rakastavaiset leijoniksi.Hyginus: Fabulae clxxxv (engl. käännös). ==Hesperidien omena== Hesperidien puutarha oli Heran puutarha lännessä, jossa kasvoi joko yksittäinen puu tai lehto puita, joissa kuolemattomuuden antavia kultaisia omenoita kasvoi. Omenapuut oli istutettu hedelmistä, joita oli kasvanut Gaian Zeukselle ja Heralle häälahjaksi antamasta oksasta.Apollodoros: Bibliotheke ('Kirjasto') 2.5.11 (engl. käännös). Hesperidien tehtäväksi oli annettu puutarhan huolenpito, mutta kun nämä ajoittain poimivat hedelmiä itsekin, asetti Hera epäluuloisena myös Ladonin, satapäisen lohikäärmeen, joka ei koskaan nukkunut, vahtimaan puutarhaa.Hyginus: Astronomica ii.3 (engl. käännös). Herakleen yhdestoista urotyö oli varastaa kultainen omena tästä puutarhasta. ==Pariksen tuomio== Eris, epäsovun jumala, oli jätetty kutsumatta Peleuksen ja Thetiin häihin, josta raivostuneena hän saapui kuitenkin paikalle ja heitti osallistujen keskelle kultaisen omenan, johon oli kaiverrettu sana "Kauneimmalle". Vaateensa omenaan esittivät Hera, Pallas Athene ja Afrodite, ja Zeus asetti Troijan prinssi Pariksen päättämään, kenelle omena kuuluisi. Pariksen tuomio oli antaa omena Afroditelle, joka tarjosi tälle maailman kauneimman naisen, Helenan rakkautta palkkioksi häntä suosivasta ratkaisusta.Hyginus: Fabulae xcii (engl. käännös). Tämän päätöksen seurauksena sai alkunsa Troijan sota Helenan jättäessä aiemman aviomiehensä. ==Lähteet== Luokka:Kreikkalainen mytologia Luokka:Kultaesineet
Francisco Xavier do Amaral

Francisco Xavier do Amaral (1937 − 6. maaliskuuta 2012Leste: Francisco Xavier do Amaral, o homem que declarou a independência do país Expresso. 6.3.2012. Viitattu 6.3.2012. ) oli itätimorilainen poliitikko. Hän oli yksi Associação Social-Democrata Timorensen perustajista 1974. Hän oli presidentti kymmenen päivän ajan, kun Portugalin Timorin siirtokunta julistautui yksipuolisesti itsenäiseksi 28. marraskuuta 1975. Vuodesta 2001 lähtien hän oli parlamentin jäsen. Kun Indonesia hyökkäsi itsenäiseksi julistautuneeseen Itä-Timoriin 7. joulukuuta 1975, Amaral pakeni vuorille. Hänet syrjäytettiin itsenäisyysliikkeen johdosta 1977 sen ajautuessa erimielisyyksiin siitä, miten Indonesian miehitystä pitäisi vastustaa. Yksi FRETILINiksi nimetyn liikkeen ryhmittymä vangitsi hänet, kunnes elokuussa 1978 Indonesian asevoimat yllätti sen ja Amaral jäi indonesialaisten vangiksi. Hänet asetettiin kotiarestiin Baliin ja vuodesta 1983 Jakartaan, kunnes Indonesia vetäytyi Itä-Timorista 1999. Amaral pyrki presidentiksi vuosien 2002 ja 2007 vaaleissa. == Lähteet == * Profile: Francisco Xavier do Amaral (BBC) === Viitteet === Luokka:Itätimorilaiset poliitikot Luokka:Vuonna 1937 syntyneet Luokka:Vuonna 2012 kuolleet
Sally Gunnell

Sally Jane Janet Gunnell (s. 29. heinäkuuta 1966 Chigwell, Essex) on brittiläinen yleisurheilija. Uransa pituushyppääjänä ja viisiottelijana aloittanut Gunnell siirtyi sittemmin pikajuoksun kautta lopulliseen päälajiinsa 400 metrin aitoihin. Sally Gunnell voitti 400 metrin aitojen olympiakultaa Barcelonassa 1992. Seuraavana vuonna hän teki maailmanennätyksen 52,74 voittaessaan maailmanmestaruuden Stuttgartissa. Hänet valittiinkin sekä vuoden 1993 naisyleisurheilijaksi että eurooppalaiseksi naisyleisurheilijaksi. Vuonna 1994 Gunnell voitti kultaa sekä Euroopan mestaruuskilpailuissa Helsingissä että Kansainyhteisön kisoissa Kanadan Victoriassa. Hän lopetti uransa vuonna 1997 akillesvaivojen vuoksi. ==Saavutukset== ===Olympialaiset=== * Barcelona 1992 ** kultaa 400 m aidat ** pronssia 4 × 400 m ===MM- kilpailut=== * Tokio 1991 ** hopeaa 400 m aidat * Stuttgart 1993 ** kultaa 400 m aidat ** pronssia 4 × 400 m ===EM-kilpailut=== * Helsinki 1994 ** kultaa 400 m aidat ===Sisäratojen EM-kilpailut=== * Haag 1989 ** kultaa 400 m ===Kansainyhteisön kisat=== * Edinburgh 1986 ** kultaa 100 m aidat * Auckland 1990 ** kultaa 400 m aidat ** hopeaa 100 m aidat * Victoria 1994 ** kultaa 400 m aidat ===Euroopan cup=== * Gateshead 1989 ** voitto 400 m * Frankfurt 1991 ** voitto 400 m aidat * Rooma 1993 ** voitto 400 m aidat * Birmingham 1994 ** voitto 400 m aidat ===Maailman cup=== * Lontoo 1994 ** voitto 400 m aidat == Lähteet == ==Aiheesta muualla== * Virallinen nettisivu * Luokka:Brittiläiset 400 metrin aitajuoksijat Luokka:Brittiläiset olympiavoittajat Luokka:Vuonna 1966 syntyneet Luokka:Elävät henkilöt
Vaikuttavuuskerroin

Vaikuttavuuskerroin (, IF) on vertaisarvioituihin artikkeleihin kohdistettujen viittausten perusteella laskettu, tieteellisen julkaisun merkittävyyttä kuvaava tilastoluku. Vaikuttavuuskerroin kertoo kuinka monta viitettä keskimäärin kyseinen julkaisu sai kahden edellisen vuoden artikkeleihinsa. Jos julkaisun vaikuttavuuskerroin on esimerkiksi 3 vuonna 2008, jokaiseen kyseisen julkaisun julkaisemaan artikkeliin vuosina 2006 ja 2007 viitattiin muista julkaisuista vuoden 2008 kuluessa keskimäärin kolme kertaa. Vaikuttavuuskertoimen loi Eugene Garfield, jonka perustaman Institute for Scientific Informationin – myöhemmin osa yhdysvaltalaista Thomson Corporationia, ja sittemmin Clarivatea – liiketoiminta perustui tiedelehtien viittaustilastojen kokoamiseen vuodesta 1960 alkaen. ISI:n maksullisen Web of Science -viitetietokannan (aik. nimellä Web of Knowledge) kautta on mahdollista saada yli 11 000 julkaisun vaikuttavuuskertoimet. Vaikuttavuuskertoimet vaikuttavat tieteellisen tiedon julkistamiseen, arviointiin ja välillisesti myös tieteenalojen rahoitukseen. ==Katso myös== * Viittausindeksi ==Aiheesta muualla== * The Clarivate Analytics Impact Factor, Clarivate, (julkaistu 1994 Thomson ISI:n sivustolla nimellä The Impact Factor) (clarivate.com) * The ASIS&T; SIGMETRICS list keskustelulista viittausindekseistä * Sci-Bytes: paremmuusjärjestykset * Viitausindikaattori ja Julkaisufoorumin tasoluokitus: Muodostuminen ja merkitys sekä vertailu viestinnän alan kansainvälisissä julkaisuissa (Helsingin Sanomain Säätiö) * Science in Finland, 2006-10 (Suomen tieteenalojen rankkausta kansainväliseen julkaisumäärään nähden, osuus kaikista Thomson Reutersin tietokannan julkaisuista oli 0,87 prosenttia) (sciencewatch.com) * Vaikuttavuuskertoimen käyttö * yksityisen tutkijan arvioiminen H-kertoimen avulla * Tietojenkäsittelytieteen julkaisukanavista * Philip Ball: "Prestige is factored into journal ratings". Nature 439, p. 770–771 *Publish or Perish — tilastojen laatiminen Google Scholarin avulla Luokka: Tutkimus
Eric Radomski

Eric Radomski on yhdysvaltalainen kaksinkertainen Emmy-palkittu televisioanimaatiosarjojen tuottaja ja ohjaaja. Hän tuli tunnetuksi tuottaessaan Bruce Timmin kanssa Batman-animaatiosarjan vuonna 1992. Sitä ennen Radomski muun muassa suunnitteli taustoja Tiny Toons -sarjaan. == Filmografia == === Elokuvat === * Batman – Mustan kostajan paluu (1993) * Mindless Bob (1999) * Kuoripoikien kosto (2002) === Televisiosarjat === * Tiny Toons (1990–1992) * Batman (1992–1995) * Bittipää (1995–1997) * Spawn (1997–1999) * Xiaolin Showdown (2003–2004) * Shaggy & Scooby-Doo Get a Clue! (2006–2008) ==Lähteet== ==Aiheesta muualla== * Luokka:Yhdysvaltalaiset animaattorit Luokka:Yhdysvaltalaiset televisiotuottajat Luokka:Animaatio- ohjaajat Luokka:DC-animaatioiden tekijät Luokka:Syntymävuosi puuttuu Luokka:Elävät henkilöt
Inari (nimi)

Inari on suomalainen etunimi. Nimi johtuu Inarin pitäjän ja siellä olevan Inarijärven nimestä ja on Lappiin liittyvien romanttisten mielikuvien vaikutuksesta tullut käyttöön myös etunimenä. Inarin nimipäivä on nykyisin 29. elokuuta. Vuosina 1929–1949 nimipäivä oli 7. syyskuuta. Välillä nimi poistettiin kalenterista, mutta palautettiin vuonna 1973, jolloin se sijoitettiin nykyiselle päivälleen. Äänteellisen samankaltaisuuden vuoksi se sijoitettiin samalle päivälle kuin Iines ja Iina, vaikka nimillä on aivan eri alkuperä. Nimi Inari on käytössä myös Japanissa, jossa Inari on riisin ja muiden elintarvikkeiden jumala. Digi- ja väestötietoviraston mukaan nimi Inari oli 19. elokuuta 2020 mennessä annettu 2 777 naiselle ja ainakin 46 miehelle. == Tunnettuja Inareja == * Inari Fernández, suomalainen YouTube-videoiden tekijä * Inari Kalke (oik. Pirkko Inari Isomäki), kirjailija * Inari Koponen, näyttelijä ja ohjaaja * Inari Krohn, taidemaalari ja graafikko * Inari Niemi, elokuvaohjaaja ja -käsikirjoittaja * Inari Salo, jalkapalloilija * Inari Tilli, radio- ja televisiotoimittaja * Inari Uusimäki, radio- ja televisiotoimittaja == Katso myös == * Ivalo (nimi) * Salla (nimi) ==Lähteet== * The Best Baby Names ===Viitteet=== Luokka:Etunimet
Eugene Garfield

thumb|Eugene Garfield vuonna 2007. Eugene Garfield (alun perin Garfinkle; 16. syyskuuta 1925 New York City – 26. helmikuuta 2017 Pennsylvania) oli yhdysvaltalainen siteerausindeksien kehittäjä. Garfield päätti Vannevar Bushin ”As We May Think” -julkaisun (vuodelta 1945) pohjalta kehittää mittarin tiedejulkaisuihin toisissa tiedejulkaisuissa tehtyjen viittausten lukumäärästä. Hän aloitti tähän liittyvän liiketoiminnan vuonna 1960 ja laajensi tuotevalikoimaansa muun muassa vaikuttavuuskertoimilla. Indeksit loivat mitattavan perustan esimerkiksi Nature- ja Science-tiedelehtien uskottavuudelle ja myynnille. ==Lähteet== ==Aiheesta muualla== * Eugene Garfieldin kotisivu Luokka:Yhdysvaltalaiset tieteilijät Luokka:Vuonna 1925 syntyneet Luokka:Vuonna 2017 kuolleet
Curt Geda

Curt Geda on yhdysvaltalainen kaksi kertaa Daytime Emmy -palkittu televisioanimaatiosarjojen ohjaajaIMDb Viitattu 29.6.2009 ja tuottaja. Hän on muun muassa ohjannut suurimman osan Teräsmies-sarjan jaksoista. == Filmografia == === Elokuvat === * Batman of the Future: Return of the Joker (2000) * Batman: Salaperäinen Batwoman (2003) * Ultimate Avengers (2006) * Superman: Brainiac Attacks (2006) * Turok: Son of Stone (2008) * Wonder Woman (2009) * Batman: Under the Red Hood (2010) – storyboard === Televisiosarjat === * Yogi's Treasure Hunt (1988) * Teräsmies (1996–2000) * The New Batman Adventures (1997–1998) * Batman of the Future (1999–2000) * The Zeta Project (2001–2002) * X-Men: Evolution (2002–2003) * Kim Possible (2003) * Wolverine and the X-Men (2009) * Scooby-Doo! Mystery Incorporated (2010) ==Lähteet== * ===Viitteet=== Luokka:Animaatio-ohjaajat Luokka:DC-animaatioiden tekijät Luokka:Marvel-animaatioiden tekijät Luokka:Yhdysvaltalaiset televisiotuottajat Luokka:Yhdysvaltalaiset animaattorit Luokka:Syntymävuosi puuttuu Luokka:Elävät henkilöt
Roddy Doyle

Roddy Doyle (s. 8. toukokuuta 1958 Dublin, Irlanti) on irlantilainen kirjailija ja käsikirjoittaja. Hänet tunnetaan karheista irlantilaisen työväenluokan kuvauksista. Valmistuttuaan Dublinin yliopistosta Doyle toimi englannin ja maantiedon opettajana vuoteen 1993, josta alkaen hän on työskennellyt täysipäiväisenä kirjailijana. Doylella on Belinda-niminen vaimo ja kaksi poikaa. == Tuotantoa == * The Commitments 1987; Alan Parker ohjasi kirjasta samannimisen elokuvan 1991 * The Snapper 1990; Stephen Frears ohjasi kirjasta samannimisen elokuvan 1993 * The Van 1991; Stephen Frears ohjasi kirjasta samannimisen elokuvan 1996 (suom. elokuvan nimi Larryn grilli) * Paddy Clarke Ha Ha Ha 1993 (suom. Paddy Clarke hähhähhää 1994) * The Woman Who Walked into Doors 1996 (suom. Nainen joka törmäili oviin 1998) * A Star Called Henry 1999 (suom. Nimeni on Henry Smart 1999) * Oh, Play that Thing! 2004 (suom. Antaa soittaa 2005) * Paula Spencer 2006 * The Giggler Treatment (suom. Hihittäjähoito) * Rover Saves Christmas (suom. Rover pelastaa joulun) == Palkinnot == * Booker-palkinto 1993 kirjasta Paddy Clarke Ha Ha Ha == Lähteet == * WSOY * Emoryn yliopiston englannin kielen laitoksen sivut === Viitteet === == Aiheesta muualla == * Luokka:Irlantilaiset kirjailijat Luokka:Booker- palkinnon saajat Luokka:Vuonna 1958 syntyneet Luokka:Elävät henkilöt
Arto af Hällström

Gustaf Arthur (Arto) af Hällström (s. 1. elokuuta 1952 HelsinkiSuomen teatterit ja teatterintekijät 1993. Tammi 1993.) on suomalainen teatteriohjaaja ja Ryhmäteatterin perustaja.Facta 2001, osa 6, p. 314. WSOY 1981. Hän on ollut ohjaajana myös esimerkiksi Ylioppilasteatterissa ja Helsingin kaupunginteatterissa. Hän oli sukupolvensa kulttinäytelmän Pete Q:n ohjaaja 1978.Ylen TV-arkisto. Vuonna 1984 af Hällström ohjasi Ryhmäteatterissa kohunäytelmäksi kutsutun Jumalan rakastajan. Vuosina 1987 ja 2015 hän ohjasi Molièren Luulosairaan Suomen Kansallisteatteriin. Hän on tehnyt myös näyttelijäntöitä elokuvien sivuosissa. Vuonna 1988 hän toimi lyhytelokuvan Sielun veljet Moskovassa tuottajana. Vuodesta 1988 af Hällström toimi Suomen Kansallisteatterin vakituisena ohjaajana ja jäi eläkkeelle 1.8.2015. Af Hällström on lisäksi tehnyt sanoituksia sekä käännöstekstejä mm. Johan Lewis & Korjaa Bois -yhtyeelle (jossa hän soitti bassoa vuosina 1973–1978 salanimellä Ronnie ”Fox” Dahlberg), Samuli Edelmannille sekä Old Dudesille. Arto af Hällström on suomalaisen aatelissuvun af Hällström jäsen, elokuvaohjaaja Roland af Hällströmin ja näyttelijä Elvi Saarnion poika. Hän oli naimisissa professori Raila Leppäkosken kanssa vuosina 1980–1996 ja teatteriohjaaja Leena Havukaisen kanssa vuodesta 1996.Finlands ridderskaps och adels kalender 1992, s. 323. Esbo 1991. ISBN 951-9417-26-5 __NOTOC__ ==Lähteet== * * Crundman. * Ryhmäteatteri. ===Viitteet=== ==Kirjallisuutta== * Luokka:Suomalaiset teatteriohjaajat Luokka:Suomalaiset sanoittajat Luokka:Vuonna 1952 syntyneet Luokka:Elävät henkilöt Luokka:Suomalaiset aateliset
Russell T Davies

Russell T. Davies (oikealta nimeltään Stephen Russell Davies, s. 27. huhtikuuta 1963 Swansea) on brittiläinen televisiotuottaja ja käsikirjoittaja. Hän on käsikirjoittanut muun muassa televisiosarjoja Älä kerro äidille, Toinen tuleminen, Doctor Who ja Torchwood. Hänet kutsuttiin Royal Society of Literaturen jäseneksi vuonna 2022. == Doctor Who == Davies aloitti Doctor Whon käsikirjoittamisen vuonna 2005. Hän toimi tuolloin sarjan pääkäsikirjoittana ja johtavana tuottajana. Davies lopetti sarjan käsikirjoittamisen sen viidennellä kaudella vuonna 2009, ja Steven Moffat seurasi Daviesia sarjan pääkäsikirjoittana. Davies kehitti ohjelmasta myöhemmin myös spin-off-sarjat Torchwood ja The Sarah Jane Adventures. Daviesin käsikirjoittamat Doctor Who -tarinat Daviesin käsikirjoittamat Doctor Who -tarinat Daviesin käsikirjoittamat Doctor Who -tarinat Daviesin käsikirjoittamat Doctor Who -tarinat Vuosi Kausi Jaksojen alkuperäiset nimet Jaksojen suomenkieliset nimet 2005 Kausi 1 Rose The End of the World Aliens of London / World War Three The Long Game Boom Town Bad Wolf / The Parting of the Ways Rose kohtaa Tohtorin Maailmanloppu Lontoon muukalaiset / Kolmas maailmansota Pitkän pitkä peli Nousukkaiden kaupunki Iso paha susi / Tiet eroavat 2005 Jouluspesiaali The Christmas Invasion Hyökkäys jouluna 2006 Kausi 2 New Earth Tooth and Claw Love & Monsters Army of Ghosts / Doomsday Uljas uusi Maa Kynsin hampain Tavis tahtoo Tohtorin Edesmenneet rakkaamme / Tuomiopäivä 2006 Jouluspesiaali The Runaway Bride Morsian karkuteillä 2007 Kausi 3 Smith and Jones Gridlock Utopia The Sound of Drums Last of the Time Lords Vakka ja kansi Moottoritie on kuuma Utopia Rummut pärisevät Lajinsa viimeinen 2007 Jouluspesiaali Voyage of the Damned Kirottujen laiva 2008 Kausi 4 Partners in crime Midnight Turn Left Stolen earth / Journey´s end Vanhat toverit Huviretki helvettiin Älä muuta suuntaa Pois raiteilta / Matkan pää 2008–2010 Välikauden erikoisjaksot The Next Doctor Planet of the Dead (yhdessä Gareth Robertsin kanssa) Untitled Tonight's the Night sketch The Waters of Mars (yhdessä Phil Fordin kanssa) The End of Time (part 1 and part 2) Seuraava Tohtori? Kuolleiden planeetta (yhdessä Gareth Robertsin kanssa) Nimetön 'Tonight's the Night' sketsi Vaaralliset vedet (yhdessä Phil Fordin kanssa) Kaiken loppu (osat 1 ja 2) == Lähteet == == Aiheesta muualla == * Daviesin fanisivusto Luokka:Brittiläiset televisiokäsikirjoittajat Luokka:Brittiläiset televisiotuottajat Luokka:BAFTA-palkinnon saajat Luokka:Royal Society of Literaturen jäsenet Luokka:Doctor Who Luokka:Vuonna 1963 syntyneet Luokka:Elävät henkilöt
Antoine Charles Horace Vernet

Antoine Charles Horace Vernet eli Carle Vernet (14. elokuuta 1758 Bordeaux – 17. marraskuuta 1835 Pariisi) oli ranskalainen taidemaalari, Claude Joseph Vernet’n nuorin lapsi ja Horace Vernet’n isä. britannica.com: Antoine-Charles- Horace Vernet Bordeaux’ssa syntynyt Vermet oli Michel Nicolas-Bernard Lepicien oppilas. Hän meni Roomaan tutkimaan antiikin mestareita. Hänen voitettuaan grand prix’n (1782) hänen isänsä oli käskettävä hänen palata Ranskaan estääkseen häntä menemästä luostariin. 1788 hänestä tuli École des Beaux- Artsin jäsen ja 1810 Academie Royalen jäsen. Teoksessaan Aemilius Pauluksen triumfi hän mursi perinteen ja kuvasi hevosta tavalla, jonka hän oli oppinut talleilla ja ratsastuskouluissa. Hänen metsästystä, kilpailuja, maisemia ja työntekoa kuvaavat litografiansa olivat hyvin suosittuja. Carlen sisar teloitettiin giljotiinissa Ranskan vallankumouksen aikana. Kun Vernet jälleen ryhtyi maalaamaan, hänen tyylinsä oli muuttunut perusteellisesti. Hänen piirroksensa Napoleonin Italian-taistelusta saivat runsaasti kiitosta, samoin Marengon taistelu, ja Austerlitzin aamusta Napoleon palkitsi hänet Kunnialegioonan arvomerkillä. Ludvig XVIII palkitsi hänet Pyhän Mikaelin kunniamerkillä. == Lähteet == == Aiheesta muualla == Vernet, Antoine Charles Horace
Piers Courage

Piers Raymond Courage (27. toukokuuta 1942 – 21. kesäkuuta 1970) oli brittiläinen Formula 1 -kuljettaja. Hän osallistui urallaan 29 Grand Prix'iin, joissa oli kahdesti palkintokorokkeella, ja saavutti yhteensä 20 MM-pistettä. == Ura == Piers Courage oli Couragen panimosuvun vanhin poika. Hän syntyi Colchesterissä ja valmistui Eton Collegesta. Hän aloitti kilpauransa omalla Lotus 7:llään. Hän osallistui Formula 3:n Euroopan osakilpailuun 1964 ja hyvien näyttöjensä ansiosta hän pääsi seuraavaksi kaudeksi sarjaan Brabhamin F3-autolla. Hän jatkoi 1966 Formula 2 -sarjaan ja sieltä eteenpäin 1967 Formula 1:iin Lotus-talliin. Hänen rohkea ajotyylinsä johti lukuisiin onnettomuuksiin, jonka vuoksi hän sai potkut Lotukselta. Hän siirtyi ajamaan BRM:lle loppukaudeksi. Couragen tulevaisuuden ura F1:ssä ei näyttänyt hyvältä, mutta loistavien näytösten ansiosta talven Tasman sarjassa, hän sai jatkaa BRM:llä. Seuraavalla kaudella hän ajoi Frank Williams Racing Carsin Brabhamilla. Hän sijoittui toiseksi kahdessa GP:ssä kaudella 1969, ja miltei voitti Italian GP:n, mutta polttoaineen vähyys pakotti häntä hidastamaan vauhtiaan. Seuraavana vuonna FWRC vaihtoi De Tomason autoihin, mutta ne osoittautuivat painaviksi ja epäluotettaviksi. Hollannin Grand Prix’ssa Couragen auto yllättäen menetti pidon, luisui ulos radalta, pyörähti ylösalaisin ja syttyi tuleen. Auton rungossa käytetty magnesium paloi kirkkaasti ja lämpö poltti lähistön puut. Tutkimuksissa selvisi, että Courage luultavammin kuoli kuitenkin ennen tulipaloa, sillä hänen kypäränsä oli ollut törmäyskohdassa maata vasten. Kolme vuotta myöhemmin Roger Williamson kuoli samassa paikassa rataa. == Menestys kausittain == *1966: 0 pistettä, ei sijoitusta *1967: 0 pistettä, ei sijoitusta *1968: 4 pistettä, 19.sija *1969: 16 pistettä,2 palkintosijaa, 8.sija *1970: 0 pistettä, ei sijoitusta == Lähteet == == Aiheesta muualla == Luokka:Formula 1 -autoilussa surmansa saaneet kuljettajat Luokka:Brittiläiset Formula 1 -kuljettajat Luokka:Vuonna 1942 syntyneet Luokka:Vuonna 1970 kuolleet
Gelfandin epäyhtälö

Gelfandin epäyhtälö liittyy projektiivisten polynomien korkeusfunktioon. Sitä käytetään muun muassa Rothin lauseen todistuksessa. Epäyhtälö kuuluu seuraavasti: Olkoon d_1,d_2,\cdots,d_r kokonaislukuja ja f_1,\cdots,f_n\in \mathbb{Q}[X_1,\cdots,X_m] polynomeja, joiden tulo toteuttaa epäyhtälön \deg_{X_i}(f_1\cdots f_r)\leq d_i kaikilla 1\leq i \leq r. Tällöin :\sum_{i=1}^r h(f_i)\leq h(f_1\cdots f_r)+d_1+\cdots+d_m. == Lähteet == *Hindry, Marc & Silverman, Joseph H.: Diophantine Geometry Luokka:Diofantoksen geometria Luokka:Epäyhtälöt Luokka:Matemaattiset teoreemat
Claude Joseph Vernet

Claude Joseph Vernet (14. elokuuta 1714 Avignon – 3. joulukuuta 1789 Pariisi) oli ranskalainen taidemaalari. Hänen poikansa Antoine Charles Horace Vernet oli myös taidemaalari, samoin tämän poika Horace Vernet. ==Elämänvaiheet== Vernet avusti jo neljätoistavuotiaana isäänsä, taitavaa koristemaalaria, tämän tärkeimmissä töissä. Hänen kunnianhimoaan ei kuitenkaan tyydyttänyt kantotuolien koristelu, ja hän lähti Roomaan. Meren näkeminen Marseillessa ja matka sieltä Civitavecchiaan tekivät hänen voimakkaan vaikutuksen, ja perille päästyään hän meni heti harjoittelijaksi merimaalari Bernardino Fergionin ja Adrien Manglardin työhuoneelle. Vähitellen Vernet sai huomiota Rooman taidepiireissä. Hän asui Roomassa kaksikymmentä vuotta, jossa hän maalasi muun muassa satamia, myrskyjä ja kuutamoita. Vuonna 1753 hänet kutsuttiin Pariisiin, jossa hän kuninkaan määräyksestä maalasi huomattavan sarjan Ranskan satamia. Teokset ovat nyt Louvressa ja Musée national de la Marinessa. Nämä teokset tekivät hänestä tunnetun. Palattuaan hänestä tuli akatemian jäsen, mutta hän oli aiemminkin osallistunut vuoden 1746 näyttelyihin ja jatkoi sitä seuraavina vuosina aina kuolemaansa asti. ==Teoksia== Tiedosto:Naples- vernet.jpg|Näkymä Napolista, 1748 Tiedosto:Vernet- marseille-1754.jpg|Marseillen satamassa, 1754 Tiedosto:Vernet-entre-port- Marseille.jpg|Marseillen sataman suu, 1754 Tiedosto:Seashore- vernet.jpg|Rannikko, 1776 Tiedosto:A_Mountain_Landscape_With_An_Approaching_Storm_by_Claude- Joseph_Vernet.jpg|Myrskyinen vuorimaisema, 1775, Dallas Museum of Art Tiedosto:Louis-Michel van Loo 003.jpg|Pombalin markiisi Sebastião José de Carvalho e Melo, Louis-Michel van Loon kanssa, 1767 == Lähteet == Luokka:Ranskalaiset taidemaalarit Luokka:Romantiikan taiteilijat Luokka:Vuonna 1714 syntyneet Luokka:Vuonna 1789 kuolleet Luokka:Merimaalarit
Jill Kelly

Adrianne Diane Moore eli Jill Kelly (s. 1. helmikuuta 1971 Pomona, Kalifornia) on yhdysvaltalainen pornonäyttelijä. Hän on toiminut myös Penthousen mallina. Kelly on yli kymmenvuotisen uransa aikana esiintynyt yli 400 pornografisessa elokuvassa. Hän on ajoittain esiintynyt myös muiden tyylilajien elokuvissa, kuten Spike Leen koripallodraamassa Rankkaa peliä (He Got Game, 1998). Lisäksi hän on esiintynyt musiikkiyhtye Long Beach Dub Allstarsin musiikkivideolla. Kelly toimi valmistuttuaan yökerhon stripparina ja aloitti uransa vuonna 1994 aikuisviihde-elokuva-alalla tutustuttuaan Tiffany Millioniin. Hän perusti vuonna 1999 oman tuotantoyhtiönsä Jill Kelly Productionsin, joka lopetti toimintansa 2005 ja tuotantoyhtiön oikeudet siirtyivät Penthouselle yli 1,7 miljoonalla dollarilla. Hän on voittanut kahdella esiintymisellään AVN- palkinnon ja hän sai AVN-kunniagallerian jäsenyyden vuonna 2003. Kelly on biseksuaali. Aikuisviihdealan ammattilaiset Cal Jammer, Julian ja Corey Jordan ovat olleet hänen puolisoitaan. Ensimmäinen liitto päättyi Jammerin itsemurhaan vuonna 1995, kaksi muuta eroon. ==Palkinnot== *1997 AVN Awards: Palkinto luokassa Paras vain naisilla tehty seksikohtaus (elokuva). *1999 AVN Awards: Palkinto luokassa Paras parin seksikohtaus (video). *1999 Cannesin elokuvajuhlat: Palkinto luokassa Paras amerikkalainen naisnäyttelijä (aikuisviihdeala). *2003 AVN Awards: AVN-kunniagallerian jäsenyys. == Lähteet == == Aiheesta muualla == Luokka:Yhdysvaltalaiset pornonäyttelijät Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt
Njandoma

Njandoma () on kaupunki Arkangelin alueen lounaisosissa Venäjällä. Se sijaitsee 347 km Arkangelista etelään. Vuoden 2010 väestönlaskennan mukaan kaupungissa asui 22 356 (2010). Njandoma perustettiin vuonna 1896 asutukseksi samannimisen rautatieaseman ympärille Vologdan-Arkangelin rataa rakennettaessa, ja se on yhä leimallisesti rautatiekaupunki. Kaupunkioikeudet sillä on ollut vuodesta 1939. Kaupungin tärkeimmät työnantajat ovat veturivarikko ja broileritehdas. ==Lähteet== ==Aiheesta muualla== Luokka:Arkangelin alueen kaupungit
Stacy Valentine

Stacy Valentine, oikealta nimeltään Stacy Baker (s. 9. elokuuta 1970, Tulsa, Oklahoma) on yhdysvaltalainen pornonäyttelijä. Valentinen taiteilijanimi on peräisin siitä, että hän esiintyi ensimmäisessä pornoelokuvassaan 14. helmikuuta 1996, ystävänpäivänä (). Näyttelijästä on tehty dokumentti The Girl Next Door (1999), jossa kuvataan yksityiskohtaisesti hänen elämänsä vaiheita. Valentine on jättänyt aikuisviihdealan esiinnyttyään viimeisessä elokuvassaan 14. helmikuuta 2000. Hänen uransa kesti näin tasan neljä vuotta. Tämän jälkeen hänet palkattiin Penthouse-lehden mallien rekrytointijohtajaksi. Hänet on myös palkittu AVN- ja XRCO-palkinnoilla. == Lähteet == Luokka:Yhdysvaltalaiset pornonäyttelijät Luokka:Vuonna 1970 syntyneet Luokka:Elävät henkilöt
Nina Hartley

Nina Hartley, oikealta nimeltään Marie Louise Hartman, (s. 11. maaliskuuta 1959 Berkeley, Kalifornia) on yhdysvaltalainen pornonäyttelijä. Hän on toiminut myös Penthousen mallina. Hän on koulutukseltaan sairaanhoitaja. Hartleyn debytoi elokuvassa Educating Nina (1984), jonka tuotti alan veteraani Juliet Anderson. Vuonna 2015 Cosmopolitan-lehti haastatteli Hartleyta otsikolla Why I'm still doing porn in my late 50s eli "Miksi teen yhä pornoelokuvia pitkälti yli 50-vuotiaana". Harleyn mukaan useat keski-ikäiset ja -luokkaiset kunnon miehet ovat perheenisiä, ja heitä karmii katsoa pornoa, jossa naisnäyttelijät ovat heidän tyttäriensä ikäisiä. Myös vaimon toiveilla on merkitystä, kun kotiin valitaan aikuisviihdettä: vaimo ei ehkä tahdo, että mies tuijottaa parikymppisiä, mutta hänelle voi olla ihan okei, että naisnäyttelijät ovat kolmi-, neli- tai viisikymppisiä. Hartleyllä on ollut uraa myös pornoelokuvien ulkopuolella: hän on esiintynyt muun muassa Paul Thomas Andersonin elokuvassa Boogie Nights (1997). Vuonna 1995 hänet otettiin XRCO Hall of Fameen. Hartleyn ensimmäinen avioliitto kesti noin 17 vuotta. 7. heinäkuuta 2003 hän meni eron jälkeen uusiin naimisiin Ernest Greenen kanssa. Hartley on poliittiselta kannaltaan sosialisti, aatteeltaan ”seksuaalimyönteinen feministi”. == Lähteet == == Aiheesta muualla == * Luokka:Yhdysvaltalaiset pornonäyttelijät Luokka:Vuonna 1959 syntyneet Luokka:Elävät henkilöt
Töölön kirkko

Töölön kirkko on arkkitehti Hilding Ekelundin suunnittelema, 1920-luvun klassismia edustava tiilinen kirkkorakennus Helsingin Taka-Töölön kaupunginosassa. Kirkon osoite on Topeliuksenkatu 4. ==Historia== Kirkkorakennuksen muoto noudattaa paljolti vuonna 1927 järjestetyn arkkitehtikilpailun voittanutta suunnitelmaa. Kilpailun jälkeen ehdotusta muokattiin. Esimerkiksi rakennuksen toisessa kerroksessa sijaitseva 400 hengen kirkkosali jäi pienemmäksi kuin Ekelundin alun perin hahmottelema 700 hengen sali. Rakennuksen urakoi rakennusmestari Matti Heusala. Rakennus vihittiin käyttöön 13. huhtikuuta 1930. Töölön kirkosta tuli seurakuntansa pääkirkko vasta runsas vuosikymmen valmistumisensa jälkeen; alun perin rakennus toimi seurakuntasalina. Kun Töölöstä muodostettiin 1941 oma evankelis-luterilainen seurakunta, rakennuksen pääkäyttötarkoitus muutettiin kirkoksi. Kirkon alttaritaulu on jäänyt keskeneräiseksi, koska tätä öljyvärimaalausta Iankaikkinen elämä maalannut taiteilija Henry Ericsson kuoli liikenneonnettomuudessa vuonna 1933. Vihkikappelin Viinipuu-seinämaalaus, kastekappelin Jeesuksen kaste -seinämaalaus ja ala-aulan kaarisyvennyksen Mooses ja palava pensas -maalaus ovat taidemaalari Paavo Leinosen käsialaa. Kirkon 26-äänikertaiset urut on valmistanut Kangasalan Urkutehdas. Töölön kirkon korjaus alkuperäisasuunsa valmistui vuonna 2016. Töölön Seurakunta: Töölön kirkko Korjauksen valmistuttua kirkon avajaisjuhlallisuudet pidettiin sunnuntaina 14. helmikuuta 2016. Peruskorjauksessa muun muassa uusittiin talotekniikka ja keittiötilat sekä palautettiin rakennuksen ulko- ja sisäpintoihin alkuperäinen väritys. ==Pärinäpirtti== Töölön kirkon kellarin kerhohuone Pärinäpirtti eli "Päris" on ollut monien kerhojen kokoontumispaikka. Muun muassa kappalainen Ilmo Launis veti siellä askartelu- ja tekniikkakerhoja. Ylen Elävä arkisto: Veikko Kaseva vierailee poikien kanssa Töölön kirkon Pärinäpirtissä == Kuvia == Tiedosto:Töölön kirkko länsi- Marit Henriksson.jpg|Töölön kirkko Tiedosto:Töönön kirkko pohjoinen - Marit Henriksson.jpg|Töölön kirkko == Lähteet == *Ilonen Arvi: Helsinki, Espoo, Kauniainen, Vantaa – Arkkitehtuuriopas. Otava, 2000. ISBN 9789511167006 === Viitteet === == Aiheesta muualla == * * Kirkkoesittelyt – Töölön kirkko * Töölön seurakunta Luokka:Hilding Ekelundin suunnittelemat rakennukset Luokka:Helsingin kirkot Luokka:Suomen kivikirkot Kirkko
Portugalin Grand Prix 1991

Portugalin Grand Prix 1991 oli 513. Formula 1 -osakilpailu. Se ajettiin 22. syyskuuta 1991 Autódromo do Estoril -radalla. Kilpailun voitti Williams- kuljettaja Riccardo Patrese. Nigel Mansell hylättiin sääntöjenvastaisen varikkokäynnin takia. Hänen oikea takarenkaansa irtosi varikkopysähdyksensä jälkeen, minkä jälkeen uusi rengas vaihdettiin hänen autoonsa varikkosuoralla. FIA piti varikkopysähdystä sääntöjenvastaisena ja hylkäsi Mansellin. Myös hänen ajamansa nopein kierros mitätöitiin. == Kilpailun tulokset == Sija Nro Kuljettaja Talli Kierroksia Aika/keskeytyssyy Lähtöruutu Pisteet 1 6 Riccardo Patrese Williams-Renault 71 1.35.42,304 1 10 2 1 Ayrton Senna McLaren-Honda 71 +20,941 3 6 3 28 Jean Alesi Ferrari 71 +53,554 6 4 4 23 Pierluigi Martini Minardi-Ferrari 71 +1.03,498 8 3 5 20 Nelson Piquet Benetton-Ford 71 +1.10,033 11 2 6 19 Michael Schumacher Benetton-Ford 71 +1.16,582 10 1 7 15 Mauricio Gugelmin Leyton House-Ilmor 70 + 1 krs. 7 8 33 Andrea de Cesaris Jordan-Ford 70 + 1 krs. 14 9 24 Gianni Morbidelli Minardi-Ferrari 70 + 1 krs. 13 10 32 Roberto Moreno Jordan-Ford 70 + 1 krs. 16 11 26 Érik Comas Ligier- Lamborghini 70 + 1 krs. 23 12 7 Martin Brundle Brabham-Yamaha 69 + 2 krs. 19 13 3 Satoru Nakajima Tyrrell-Honda 68 + 3 krs. 21 14 11 Mika Häkkinen Lotus- Judd 68 + 3 krs. 26 15 9 Michele Alboreto Footwork-Ford 68 + 3 krs. 24 16 25 Thierry Boutsen Ligier-Lamborghini 68 + 3 krs. 20 17 16 Ivan Capelli Leyton House-Ilmor 64 Ulosajo 9 Kesk. 4 Stefano Modena Tyrrell-Honda 56 Moottori 12 DSQ 5 Nigel Mansell Williams-Renault 51 Hylkäys 4 Kesk. 30 Aguri Suzuki Lola-Ford 40 Vaihteisto 25 Kesk. 27 Alain Prost Ferrari 39 Moottori 5 Kesk. 2 Gerhard Berger McLaren-Honda 37 Moottori 2 Kesk. 21 Emanuele Pirro Dallara-Judd 18 Moottori 17 Kesk. 22 Jyrki Järvilehto Dallara-Judd 14 Vaihdelaatikko 18 Kesk. 8 Mark Blundell Brabham-Yamaha 12 Jousitus 15 Kesk. 12 Johnny Herbert Lotus-Judd 1 Moottori 22 DNQ 29 Éric Bernard Lola-Ford DNQ 17 Gabriele Tarquini AGS-Ford DNQ 34 Nicola Larini Lambo-Lamborghini DNQ 35 Eric van de Poele Lambo-Lamborghini DNPQ 18 Fabrizio Barbazza AGS-Ford DNPQ 14 Olivier Grouillard Fondmetal- Ford DNPQ 10 Alex Caffi Footwork-Ford DNPQ 10 Pedro Chaves Coloni-Ford == Muuta == ===Merkkipaalut=== *Jean Alesi: 1. nopein kierros *Ferrari: 2600 MM-pistettä *Williams: 50. voitto *Ford: 350. kilpailu *Renault: 800 MM- pistettä ja 30. voitto *: 200. kilpailu ===Kuljettajien MM-tilanne=== Sija Kuljettaja Talli Pisteet 1 Ayrton Senna McLaren-Honda 83 2 Nigel Mansell Williams-Renault 59 3 Riccardo Patrese Williams-Renault 44 4 Gerhard Berger McLaren-Honda 31 5 Nelson Piquet Benetton-Ford 25 6 Alain Prost Ferrari 25 7 Jean Alesi Ferrari 18 8 Stefano Modena Tyrrell-Honda 9 9 Andrea de Cesaris Jordan-Ford 9 10 Roberto Moreno Benetton-Ford 8 ===Valmistajien MM-tilanne=== Sija Talli Pisteet 1 McLaren-Honda 114 2 Williams-Renault 103 3 Ferrari 43 4 Benetton-Ford 36 5 Jordan-Ford 13 == Lähteet == Luokka:Portugalin Grand Prix Luokka:Formula 1 -kausi 1991
Varvasastuja

Varvasastujia ovat eläimet, joilla kävellessä ainoastaan varpaat osuvat maahan. Varvasastujat pystyvät yleensä liikkumaan nopeammin, ketterämmin ja vähemmän äänekkäästi kuin kanta-astujat. Varvasastujia ovat esimerkiksi useimmat petoeläimet (eli kissaeläimet ja koiraeläimet) sekä linnut. Kavioeläimet ja sorkkaeläimet, esimerkiksi hevoseläimet ja märehtijät, ovat kärkiastujia. Ihminen taas on kanta-astuja, kuten karhutkin (isopandaa lukuun ottamatta). Varvasastunnan ja kanta-astunnan välimuotojakin on, esimerkkeinä isopanda ja norsut. == Lähteet == Luokka:Selkärankaiset
XSL-FO

XSL-FO () on W3C:n suosituksiin kuuluva XML-pohjainen merkintäkieli, jolla kuvataan XML-dokumentin sivumuotoinen esitystapa yhdessä sisällön kanssahttp://www.w3.org/TR/xsl/. XSL-FO on osa XSL-perhettä, joka kokonaisuudessaan on tarkoitettu XML-muotoisen tiedon käsittelyyn ja esittämiseenhttp://www.w3.org/Style/XSL/. Suositusperheeseen kuuluvat muut osat ovat XSLT ja XPath, joita voidaan käyttää hyväksi XSL-FO dokumentin luonnissa. Sovellusten näkökulmasta XSL-FO toimii välimuotona luotaessa XML- muotoisesta tiedosta lopullinen esitysmuoto, yleensä PDF- dokumenttihttp://www-128.ibm.com/developerworks/xml/library/x-xslfo/. XSL-FO:n kehittäminen on lopetettu. Sen viimeinen työstettävä luonnos julkaistiin tammikuussa 2012 ja työryhmä lopetettiin marraskuussa 2013. ==Lähteet== ==Aiheesta muualla== * XSL-FO-ja XSLT Johdanto ja Tutorials * XSLT käyttöönotto Luokka:W3C-standardit Luokka:XML
Tietyö

thumb|Tietyö Oulussa. Tietyö on tiellä tai sen tuntumassa tehtävää, tiehen tai sen rakenteisiin kohdistuvaa rakennus- tai kunnossapitotyötä. Erityisesti suuremmista tai pidempiaikaisista tietöistä varoitetaan erillisellä liikennemerkillä, että tien käyttäjät osaavat varoa työkoneita ja normaalista poikkeavaa tien kuntoa. Työmaa-alueelle on voitu myös asettaa tietyön ajaksi alempi nopeusrajoitus. Nopeusrajoitukset ovat yleensä 50 km/h tai 30 km/h, joskus 15 km/h. Tietöiden aikana joskus liikennettä ohjataan myös liikennevaloin. Esimerkkejä tietöistä: * uuden tien rakennus * asfaltin tai muun päällysteen paikkaus tai uusiminen * ajoratamaalauksien tekeminen * liikennevalojen rakentaminen * kiertoliittymän rakentaminen * sillankorjaus Maantiesilloissa saattaa olla saumalaitteita, jotka myös huolletaan sillankorjaustyön yhteydessä. Uutta tietä asfaltoitaessa asfaltista täytyy tehdä sen paksuinen, että se vastaa tiellä kulkevan liikenteen rasittavuuden ja kuluttavuuden vaatimuksia. Uuden tien rakentamiseen kuluvaan aikaan vaikuttava tekijä on se, kuinka paljon tarvitaan pohjustustyötä. Sekä uutta tietä asfaltoitaessa että vanhaa asfalttia uusittaessa tai paikattaessa asfaltoinnin hinta on suhteellisesti sitä halvempi, mitä suurempi on asfaltoitava alue. == Lähteet == ==Aiheesta muualla== * Käynnissä olevat tietyöt Suomessa Luokka:Tienrakennus Luokka:Teiden kunnossapito Luokka:Tieliikenne
Linda Thorén

Linda Angelica Thorén (s. 24. syyskuuta 1977 Örnsköldsvik) on ruotsalainen pornonäyttelijä. Thorén teki ensiesiintymisensä 18-vuotiaana, jolloin hän teki töitä ruotsalaiselle Maxs-yhtiölle. Hän on sittemmin esiintynyt myös yhdysvaltalaisissa elokuvissa ja saavuttanut menestystä kansainvälisillä markkinoilla. Thorénilla on oma tuotantoyhtiönsä ja kansainvälinen ihailijakerhonsa. ==Lähteet== ==Aiheesta muualla== * Luokka:Ruotsalaiset pornonäyttelijät Luokka:Vuonna 1977 syntyneet Luokka:Elävät henkilöt
Raholan koulu

Raholan koulu on vuonna 1956http://www.raholanomakotiyhdistys.fi/yhdistyksemme_toiminta_ja_jasene/historiaa/ toimintansa aloittanut koulu Länsi-Tampereella. Raholan koulu on vuodesta 2017 muodostunut Raholan koulutalosta Metsäkylänkadulla sekä Harjun koulutalosta Nokiantiellä. Raholan koulutalossa on yleisopetusta vuosiluokilla 1–6 sekä erityisopetusta vuosiluokilla 1–9. Koulu kuuluu Kaarilan koulupolkuun Kaarilan koulun kanssa. Jääkiekkoilijat Patrik Laine ja Oskari Laaksonen ovat käyneet Raholan koulun. ==Aiheesta muualla== *Raholan koulun kotisivut ==Lähteet== Luokka:Tampereen peruskoulut Koulu
Annabel Chong

Annabel Chong, alkuaan Grace Quek (s. 22. toukokuuta 1972 Singapore) on singaporelainen pornonäyttelijä. Hän opiskeli Lontoossa lakia stipendin avulla. Tänä aikana hän joutui joukkoraiskauksen uhriksiSex – The Annabel Chong Story, 1999. Gough Lewisin dokumenttielokuva. 21-vuotiaana hän ryhtyi opiskelemaan valokuvausta ja naistutkimusta Etelä-Kalifornian yliopistossa. Hän aloitti pornouransa samoihin aikoihin. Hän on esiintynyt 31 pornoelokuvassa ja muutamassa dokumenttielokuvassa. Hänelle luvattiin 10 000 Yhdysvaltain dollaria esiintymisestä pornoelokuvassa World's Biggest Gang Bang (1995), mutta sitä ei koskaan maksettu hänelle. Nykyään hän työskentelee web- suunnittelijana ja tietokanta-asiantuntijana. Vuonna 1999 julkaistiin hänestä kertova dokumenttielokuva Sex – The Annabel Chong Story. == Lähteet == == Aiheesta muualla == * Luokka:Pornonäyttelijät Luokka:Singaporelaiset henkilöt Luokka:Vuonna 1972 syntyneet Luokka:Elävät henkilöt
Extensible Stylesheet Language

XSL () on W3C:n suosituksiin kuuluva XML-kieliperhe, joka koostuu XML- kielistä, joilla voidaan määritellä XML-pohjaisille tiedostoille ulkoasu tai tehdä rakennemuutoshttp://www.w3.org/Style/XSL/. Perheeseen kuuluu: * XSLT (XSL Transformations): kieli XML-dokumenttien muuntamiseen * XSL-FO (XSL Formatting Objects): kieli XML-dokumenttien ulkoasun määrittelemiseksi * XPath (XML Path Language): viittaustapa XML-dokumenttien rakenteessa. == Lähteet == == Aiheesta muualla == * http://xml.coverpages.org/xsl.html Luokka:XML Luokka:W3C-standardit Luokka:Tyylisivukielet